Ο ΣΚΟΤ ΤΟΥ ΑΤΛΑΝΤΙΚΟΥ
Καλημέρα.
Θα διασχίσω τον Ατλαντικό κωπηλατώντας.
Πω πω. Καλή επιτυχία!
Θεέ μου, είναι πάλι εκείνη η περίοδος.
Δεν θα βρίσκουμε πάρκινγκ.
Λοιπόν.
Η "καθέλκυση" είναι στις 12:00,
άρα θα γυρίσουμε οριακά για το ματς.
Μόλις αλλάξει γνώμη, λοιπόν, τρέχουμε στο αμάξι.
Τελευταίο ματς της σεζόν. Έχεις άγχος;
Λιγάκι, βασικά. Ναι.
Παρότι αν δεν πάρουμε κίτρινη κάρτα, βγαίνουμε απ' τον πειθαρχικό πίνακα.
Τέσσερα ματς στη σειρά χωρίς καβγά.
Το περασμένο Σάββατο ήταν το πρώτο ματς που ο διαιτητής δεν κρυβόταν στο ημίχρονο.
Ειλικρινά, είμαι πολύ υπερήφανος για την ομάδα.
Ας φτιάξουμε λίστα τραγουδιών "Κωπηλασία Ατλαντικού-Εκδρομούλα".
- Ναι! - Φτάνουμε σε τέσσερα λεπτά.
Η δημιουργία της λίστας είναι το καλύτερο.
- Μπίλι Όσεαν. - "(Sitting On) the Dock of the Bay".
- Ναι. - "Sail Away".
Λάθος. Αυτό είναι για ιστιοπλοΐα.
- The Cure! Ναι! - Πού κολλάει αυτό;
Γιατί είναι μπάντα του νέου κύματος κι ο ωκεανός έχει κύματα.
The Lighthouse Family.
Ναι! Καλό!
Σου έστειλαν με μέιλ τα αποτελέσματα των εξετάσεων;
Όχι.
Δεν ξέρω πού πήγαν.
"Surfin' in the USA"!
Λάθος ωκεανός. Τζέις, αν δεν το πάρεις σοβαρά...
ΛΥΚΕΙΟ ΚΙΝΓΚΣΜΠΡΟΥΚ ΑΠΟΤΕΛΕΣΜΑΤΑ
θα σε ρίξω στη θάλασσα.
Έπρεπε να ντυθείς πιο απλά.
Δεν έχω ξαναπάει σε καθέλκυση βάρκας.
Ούτε τώρα θα πας!
Θα πάψετε να το συζητάτε όλοι λες και θα συμβεί;
Απλώς ο Σκοτ θα κοπανιέται τριγύρω μ' ένα φουσκωτό βαρκάκι.
Προφανώς, ο 50χρονος άντρας μου, που παίρνει ειδική θέση για να βήξει
για να μην του ανοίξει η μέση, δεν θα κωπηλατήσει στον Ατλαντικό.
Έφερα σαμπάνια κι ένα πανό.
Ξέρεις κάτι;
Αν δεν έτρεχαν όλοι να φτιάχνουν πανό, ίσως να μη γίνονταν συνέχεια κάτι τέτοια.
Άλλωστε, βρήκα κάτι εισιτήρια που πήρε
για να δούμε τον Εντ Σίραν στο Ουέμπλεϊ, τον Σεπτέμβριο.
Δεν έχει καμία πρόθεση να 'ναι καταμεσής του Ατλαντικού, σας διαβεβαιώ.
Καλημέρα.
Τι διάολο έχει κάνει;
Δηλαδή, περισσεύει εισιτήριο για τον Εντ Σίραν;
ΤΟ ΠΑΛΕΥΟΥΜΕ
Έθεσαν βέτο για το βινύλιο και...
Συγγνώμη, Φρέντι. Μας συγχωρείς.
Έλα δω.
Σκοτ. Ποιοι είναι όλοι αυτοί;
Τους προσέλαβαν οι Αμερικανοί χορηγοί μου για την τελική προετοιμασία.
- Έχεις Αμερικανούς χορηγούς; - Έχω. Ναι.
Είναι βολικό να 'χεις κόσμο οκτώ ώρες πίσω.
Έχω πάντα κάποιον για τον νυχτερινό τρόμο.
Και δεν θεωρείς τον νυχτερινό τρόμο σημάδι ότι έχει παρατραβήξει αυτό;
Κανείς δεν πέτυχε τίποτα χωρίς λίγο νυχτερινό τρόμο.
Σκοτ, τελείωνε!
Θέλω να πω, ομολογώ ότι το προχώρησες όσο λίγοι, αλλά...
Όλοι ξέρουμε ότι δεν θα το κάνεις όντως.
Λυπάμαι που διαφωνώ μαζί σου, αλλά στο μυαλό μου είμαι ήδη εκεί έξω.
Σου πήρα κάτι.
Δεν θα είμαι εδώ στα γενέθλιά σου, προφανώς,
οπότε ήθελα να σου το δώσω τώρα.
ΕΝΤ ΣΙΡΑΝ
Σκέφτηκα να πας με τη Νίκι.
Ίσως είναι ώρα να τα ξαναβρείτε ή τουλάχιστον να γίνει λιγότερο δραματικό.
Τίποτα δραματικό. Απλώς δεν της μιλάω.
Απλώς νομίζω ότι θα τη χρειαστείς όσο θα λείπω.
Σκοτ...
Γεια.
Πας καλά;
Θα τον κοουτσάριζες κάνα δυο βδομάδες και θα 'χανες το ενδιαφέρον, όπως πάντα.
Τι να πω; Ωριμάζω.
Είναι πολύ ενοχλητικό και μάλλον θα σκοτώσει τον κουνιάδο μου.
Με ψιλοενέπνευσε να προχωρήσω πέρα απ' ό,τι θεωρούσα εφικτό.
Αχ, που να... Όχι κι εσύ.
Τι... Όχι.
Είπα στη δασκάλα του πιλάτες να βγούμε.
Είπε όχι, αλλά τουλάχιστον δεν θα ξαναπάω.
- Μάλιστα. - Το 'χω!
Δεν το 'χω!
ΣΤΗΡΙΞΤΕ ΤΟΝ ΕΔΩ
Μισό, φίλε. Περίμενε. Θα σε βοηθήσω.
Δεν πειράζει. Έχω...
Θα τα καταφέρει.
Όχι.
Κι άλλη φίλη;
Ναι. Στην ηλικία μου, αντιστοιχούν πέντε γυναίκες ανά άντρα,
αρκεί να μπορείς να ντυθείς και να μην τα κάνεις πάνω σου.
Και με τόσους στα γηροκομεία, ούτε αυτό είναι κόκκινη γραμμή πια.
Αρκεί να ζητάς συγγνώμη.
Δες εδώ! Τι όμορφο!
Πρίνσες, ακόμη δεν έστειλαν τα αποτελέσματά σου;
Σου είπα, όχι ακόμη.
Να κοιτάς συνέχεια τα μέιλ σου.
Ναι.
Δεν το πιστεύω ότι ακόμη δεν μιλιούνται.
Εμένα μ' αρέσει. Είμαι η μεσάζοντας.
Χρόνια έχουν να μου μιλήσουν τόσο.
Έχουμε την καμπίνα, την αρματωσιά και... Θεέ μου.
Δες πόσο είναι ο σκαρμός.
Με αιφνιδίασε, κι είχα προετοιμαστεί για κάτι μεγάλο.
Ναι. Βικ, μπορούμε να μιλήσουμε;
Εντάξει.
Η Ντέμπι θέλει σεξουαλική ζωή.
Και δεν θα με πείραζε, αλλά τη θέλει μαζί μου.
Κι εσύ δεν θες;
Τα παιδιαρίσματα μισόγυμνοι δεν είναι κάτι ρεαλιστικό στην ηλικία μου.
Είμαι συνταξιούχος.
Δεν με παίρνει να ανεβάζω τόσο τη θέρμανση.
Επίσης...
δεν θέλω να κοιμάται στο στρώμα.
Έχασα τη Σάντρα στον καναπέ, αλλά ο αφρός μνήμης έχει ακόμη το σχήμα της.
Αν κοιμηθεί άλλη εκεί, θα χαθεί.
Θα διαγραφεί.
Προτού αποφασίσεις κάτι, θες να σκεφτείς
όλα όσα σου αρέσουν στον χρόνο που περνάτε μαζί;
Φέρτε όλα τα σωσίβια, εντάξει; Ναι.
Ίσως να τα καταφέρει.
Τον δίδαξες καλά. Κωπηλάτης είσαι. Ξέρεις εσύ.
Βασικά, ήμουν απλώς γραμματέας της λέσχης. Δεν μ' άφηναν να κωπηλατώ.
- Τι; - Αυτό εδώ ήταν αναβάθμιση για μένα.
Μια χαρά είσαι. Έτσι. Ήρεμα.
Διάολε.
Είσαι καλά;
Είμαι η μόνη λογική εδώ που βλέπει ότι αυτό είναι τρέλα;
Θέλω να πω, όντως θα το αφήσουμε να συμβεί;
Ο κόσμος το κάνει.
Αυτό που σε ανησυχεί ποτέ δεν είναι αυτό που σου συμβαίνει.
Παραείναι προβλέψιμο.
Ο τύπος που κωπηλατεί σε ωκεανό, μια χαρά.
Για τον τύπο που γυρνά απ' την καθέλκυση σφυρίζοντας έναν σκοπό
θα 'πρεπε ν' ανησυχείς.
Άσε που είναι πολύ ήπια εποχή στον Ατλαντικό.
Πώς το ξέρεις;
Έκανα έρευνα. Κατέβασα μια εφαρμογή.
Δες.
Κατέβασες εφαρμογή;
Προσοχή θέλει η επιφανειακή πίεση, η οποία προκαλεί παγωμένο αέρα
που ανακατεύεται με το ζεστό νερό. Αυτό δημιουργεί ομίχλη.
Μα ήταν πολύ καλά το καλοκαίρι.
Έχω ειδοποίηση για ενημερώσεις.
Κατέβασες εφαρμογή κι έβαλες ειδοποιήσεις;
Πόσο μου έλειψες.
Νίκι...
Συγγνώμη που δεν σου είπα για την Πρίνσες.
Δεν πειράζει.
Έχω ζωή γεμάτη πράγματα που εύχομαι να μην ήξερα!
Εντάξει. Ως εδώ και μη παρέκει!
ΤΡΑΒΑ ΚΟΥΠΙ ΣΚΟΤ
Τι κάνεις;
Κάρεν!
Είναι ηλίθιο!
- Κάρεν! - Κάρεν!
- Δεν θα πας! - Τι κάνεις;
Όχι!
- Άφησέ το! - Περίμενε. Εντάξει.
Εγώ φταίω. Ποτέ δεν σε εκτίμησα και τώρα θες να κάνεις αυτό για ν' αξίζεις.
Δεν το κάνω γι' αυτό. Και με εκτιμάς.
Όχι, δεν σε εκτιμώ.
Μερικές φορές, όταν ξεκινάς μια ιστορία,
με ρωτάς αν μου την έχεις ξαναπεί και λέω ναι, ακόμη κι αν δεν ισχύει,
γιατί δεν αντέχω ν' ακούσω!
Και τώρα,
πραγματικά φοβάμαι ότι το εννοείς αυτό
κι ότι όντως θα το κάνεις, και...
- Φοβάμαι πολύ! - Μη!
Μη χτυπάς τη βάρκα! Αυτό κρατάει εκτός το νερό!
Δεν στήριζα τις προσπάθειές σου για την κλιματική αλλαγή
- όπως θα όφειλα, αλλά... - Δεν ήταν μόνο αυτό.
Κοίτα...
Αυτό δεν μπορεί να είναι άλλο ένα πράγμα που παραλίγο να κάνω, εντάξει;
Δεν μπορεί να έχω κάνει ήδη ό,τι πιο εντυπωσιακό θα κάνω ποτέ.
Δεν μπορεί να είναι αυτό.
Να είναι όλα πίσω μου.
Διαισθάνομαι ότι θα σου συμβεί κάτι κακό.
Πιστεύω ότι θα πεθάνεις.
Κάρεν.
Σου ζητάω να μείνεις.
Ένας άνθρωπος που σ' αγαπάει σου ζητάει να μείνεις.
Ωστόσο, μια μικρή αλλαγή σχεδίων.
Ναι, αποφάσισα να μην πάω, αλλά τόνισα αυτό που ήθελα
και ξεκινήσαμε μια συζήτηση
κι αυτό είναι το βασικό.
Οπότε... Ναι.
Εντάξει! Όλοι στα αμάξια!
Θα γυρίσουμε εγκαίρως για το ματς.
Σ' το είπα να πληρώσουμε μόνο μία ώρα πάρκινγκ.
Εντάξει.
- Ναι, έλα, πάμε. - Εντάξει.
Έκανες το σωστό.
ΚΕΝΤΡΟ ΑΝΑΨΥΧΗΣ ΚΑΜΝΤΕΝ ΚΑΛΩΣ ΗΡΘΑΤΕ
Το νερό. Έτσι μπράβο. Εντάξει.
Πάμε για προθέρμανση; Μεγάλη μέρα!
6 ΑΝΑ ΠΛΕΥΡΑ ΤΟΥΡΝΟΥΑ
Ναι;
Εντάξει. Αυτό είναι.
- Γεια σου! - Γεια!
- "Αν. Τε."; - "Αναπληρωτής Τεχνικός".
Χρεώνουν με το γράμμα. Δεν το σκέφτηκα καλά.
Όχι.
Τελευταίο ματς, οπότε τα δίνουμε όλα στο γήπεδο. Εντάξει;
Τι κάνεις, φίλε;
Πάμε για ζέσταμα.
Θεέ μου. Δείτε εδώ.
Έχουν εκείνες τις σκάλες. Άλλος κόσμος, φίλε.
Όχι!
Πάμε, Σουπιές!
Θέλω να δω σύρσιμο.
Γεια σου, μεγάλε. Όλα καλά;
Ναι. Μένει μόνο μια νίκη.
Ναι. Το είδα. Μπράβο.
Πήρες τους δυο χειρότερους παίκτες!
- Πλάκα κάνω, φιλαράκι. Έτσι τα λέω εγώ. - Όχι.
Για μένα, ο αθλητισμός είναι κάτι περισσότερο απ' τη νίκη.
Είναι χτίσιμο σχέσεων και διαχείριση δύσκολων συναισθημάτων.
Καλή επιτυχία στο Παγκόσμιο Κύπελλο Διαχείρισης Συναισθημάτων.
Όχι, τα πήγες καλά με δαύτα.
Υπάρχει όριο στις δυνατότητες κάποιων παιδιών.
Τουλάχιστον δεν σε πρήζουν οι γονείς, όπως εμένα.
Προφανώς, αυτά είναι τα τυχερά όταν κοουτσάρεις ένα τσούρμο ορφανά.
- Πλάκα κάνω, φιλαράκι! Έτσι τα λέω εγώ. - Ναι.
Λοιπόν, πάμε για δέκα κάμψεις!
Πιο γρήγορα. Πάμε.
Ειλικρινά, θέλω να του χώσω μπουνιά στη μούρη.
Γεια σου, Νόα. Πώς από δω, μεγάλε;
- Τζέισον, μια συμβουλή. - Σ' ακούω.
Έχουμε VIPs στο κοινό.
Πιθανοί γονείς για τον Μάικλ.
Εντάξει. Φανταστικό νέο.
Φαίνονται καλοί.
Έχουν δεντρολίβανο στην κουζίνα τους, που είναι καλό σημάδι.
Ελπίζω να δούμε τον Μάικλ στα καλύτερά του σήμερα.
Ν' αποφύγουμε αμφιβολίες από μέρους τους.
Εντάξει. Άκου τι θα κάνω, λοιπόν. Θα τον βγάλω από εξτρέμ,
γιατί ο δικός τους έχει αλογοουρά, εγγυημένοι μπελάδες.
Μην ανησυχείς, θα 'ναι άψογος.
Μάικλ!
Έλα να σου πω, μεγάλε μου.
ΜΠΑΜΠΑΣ
ΣΟΥΠΙΕΣ ΕΝΑΝΤΙΟΝ ΠΟΥΜΑ
Δώστε τα όλα!
Δώστε! Κοιτάμε μπροστά!
Δώσε! Πάμε, Τάιλερ!
Όχι!
- Κανένα μέιλ ακόμη; - Όχι. Δεν ξέρω τι παίζει.
Συνέχεια σκέφτομαι πώς δεν ήξερε κανείς τη μαμά στη Μαγιόρκα.
Όχι. Κανένας.
Είναι πολύ περίεργο, γιατί ήταν εκεί πολύ πρόσφατα.
Ναι, το ξέρω.
Μακάρι να μη χαράμιζα χρόνο. Θα τα 'χα πάει καλά στις εξετάσεις.
Είμαι πολύ εξυπνότερη απ' αυτά τα βιταμινωμένα κλαψιάρικα.
Είσαι το πιο έξυπνο άτομο που ξέρω.
Βασικά...
Δεν υπάρχει ανταγωνισμός, το ομολογώ.
Στον δεύτερο στη σειρά
έκοψαν το σωσίβιο γιατί δεν μπορούσε να το βγάλει, οπότε...
Εντάξει.
Πάμε, Μαξ!
Ημίχρονο!
Εξαιρετική διαχείριση, εντάξει;
Μπράβο, μεγάλε. Καλές πινελιές. Φανταστική φάση, μεγάλε.
Νομίζω ότι πάει πολύ καλά.
- Δεδομένης της φάσης. - Δεν χάνουμε 3-0;
Ναι, αλλά το γήπεδο έχει τρελή κλίση
- κι έχουν τον άνεμο πίσω τους, οπότε... - Εντάξει.
Αν έβλεπες πόση πρόοδο έχουν κάνει.
Κανένας καβγάς σήμερα,
παρότι ένας αντίπαλος φορούσε βραχιολάκι φιλίας και διάβαζε εφημερίδα.
Απίστευτο από μέρους μας! Σοβαρά.
Δεν περνάει καν απ' το μυαλό τους ότι θα κερδίσουν, έτσι;
Στα 11, το ξέρουν ήδη.
Ίσως αν είχαν περισσότερο το πλεονέκτημα.
Κοίτα, νίκη θα πει να ελέγχουν και να ρυθμίζουν τη διάθεσή τους αρκετά
ώστε να μπορούν να πάνε σχολείο.
Άσε που δεν είναι το χειρότερο μάθημα ζωής να μάθουν να παίζουν άμυνα.
Γιατί ίσως να 'ναι αυτή η ζωή τους.
Τι;
Όχι η δική σου, μεγάλε. Όχι. Κάτι άλλων παιδιών.
Μπράβο σου. Πιες νερό. Μπράβο, αγόρι μου.
Ξέρεις, ο θυμός σού δίνει φτερά.
Ναι, αλλά σε κάποιους επιτρέπεται να θυμώνουν.
Και σ' άλλους όχι.
- Πάω τουαλέτα. - Εντάξει.
ΑΠΟΔΥΤΗΡΙΑ
Θα περίμενα να λήξει το ματς, αλλά τα 'χουν παρατήσει οι καημένοι!
ΠΟΥΜΑ ΠΡΩΤΑΘΛΗΤΕΣ 2024
- Ναι, ωραίο είναι έτσι. - Να και το άλλο πανό.
Αυτά είναι τα χρυσά...
Παιδιά, ελάτε εδώ.
Μαζευτείτε να τα πούμε λίγο.
Ελάτε εδώ, ελάτε.
Κοιτάξτε, σας πήρα κάτι και θέλω να σας το επιστρέψω.
Όχι τα βεγγαλικά. Δεν τα παίρνεις πίσω.
Εντάξει;
Σας πήρα τον θυμό.
Και σας πήρα τον θυμό γιατί ήθελα να ενταχθείτε κάπου.
Μα δεν θέλω πια να ενταχθείτε κάπου, γιατί όντως είστε διαφορετικοί.
Κι ίσως είναι επειδή ο εγκέφαλός σας διαμορφώθηκε αλλιώς
- από νωρίς... - Έχουμε διαφορετικό εγκέφαλο;
- Μην κολλάμε σ' αυτό. - Μοιάζει σημαντικό.
Είναι κάτι καλό.
Η διαφορετικότητα είναι κάτι πάρα πολύ καλό.
Ο κόσμος χρειάζεται διαφορετικά άτομα.
Ποιος λέει τα τραγούδια, γράφει τα βιβλία, τις ταινίες κι όλα αυτά;
Οι υιοθετημένοι γίνονται ευκολότερα σίριαλ κίλερ.
Δεν ήθελα να περάσω αυτό... Κοιτάξτε. Θα σας μιλήσω ειλικρινά.
Η ζωή για σας ίσως να μην είναι πάντα ένα ίσιο γήπεδο.
Μα για τα επόμενα 30 λεπτά, η κλίση είναι υπέρ μας!
Θέλω να σκεφτείτε οτιδήποτε σας έχει κάνει να θυμώσετε στη ζωή σας.
Και θέλω να βγείτε εκεί έξω
και να κάνετε κομματάκια αυτούς τους ψηλομύτηδες βλάκες με δυο γονείς!
- Ναι! - Πάμε!
Τρίψτε το κεφάλι για τύχη!
Έτσι, λίγη τύχη. Ωραία, πάμε!
Άκου, αν κερδίσουμε βρόμικα,
δεν θέλω να δουν οι υποψήφιοι γονείς του Μάικλ.
- Απασχόλησέ τους. - Έγινε.
- Ναι, αλλά πώς; - Δεν ξέρω, πάρ' τους από δω.
- Εντάξει. - Εντάξει;
- Τζέις. - Ναι;
- Είσαι πανέξυπνος. - Δεν είμαι σίγουρος.
- Είσαι. - Σουπιές! Πάμε!
- Σουπιές! - Πιο δυνατά!
- Τι θα κάνουμε; - Δεν έχω ιδέα. Κάνε ό,τι κάνω.
Γεια σας. Είμαι η Νίκι.
- Γεια σας. - Έμπειρη θετή μητέρα!
Η κόρη μου η Πρίνσες.
- Γεια! - Γεια.
Θέλετε έναν καφέ;
Προλαβαίνουμε;
- Ναι. - ...φουλ τάκλιν;
Τέλεια. Πάμε.
- Θα μπούμε σκληρά; - Ναι!
- Θα το απολαύσουμε; - Ναι!
Πάμε, λοιπόν!
Ελάτε από δω!
Ναι!
Με τι ασχολείσαι, Μαρκ;
Είμαι αναλογιστής.
Φύγε από δω!
Πρίνσες, έχουμε έναν αναλογιστή!
Φύγε από δω!
Θεέ μου!
Έχω άπειρες ερωτήσεις.
- Αλήθεια; Εντάξει. - Ναι.
Ρώτα ό,τι θες, ελεύθερα.
Ωραία!
Λοιπόν...
τι είναι...
ένας αναλογιστής;
Ναι! Έτσι.
Έτσι. Πίσω.
Τέλειοι! Στενό μαρκάρισμα! Έτσι...
- Ναι! - Έτσι! Πάμε!
Παιδιά, λίγο σεμνά με τους πανηγυρισμούς.
Ναι!
- Εντάξει. - Μπράβο σας.
Εντάξει.
Χρησιμοποιώ τα στατιστικά για εκτίμηση κινδύνων
και αναπτύσσω πολιτικές για ελαχιστοποίηση κόστους του κινδύνου.
Ναι, ναι.
- Να πηγαίναμε πίσω; - Α, ναι.
Εσύ με τι ασχολείσαι;
Βασικά, κι εγώ αναλογίστρια είμαι.
Τότε, λοιπόν, ακριβώς οι ίδιες ερωτήσεις και για σένα!
Λίγο ριψοκίνδυνο αυτό.
Σίγουρα άτακτο.
Θεέ μου. Όχι! Σταματήστε!
- Πίσω! - Σταματήστε τη βία!
Φύγετε από μπροστά μου!
Μόνο αυτά ξέρω περί κατανομής πιθανοτήτων.
- Να πηγαίνουμε; - Ναι.
- Ευχαριστούμε πολύ. - Ευχαριστούμε.
Περιμένετε!
Τυφλώθηκα!
Όχι! Χάσαμε το τέλος του αγώνα.
Πέρασε!
Τι;
- Να πηγαίνουμε; - Εντάξει. Ευχαριστούμε.
Τυφλώθηκες;
- Σόρι, αυτό έχω πάντα εύκαιρο. - Έγινε.
Εγώ ότι δεν ακούω απ' αυτό το αφτί.
- Καλύτερο! - Το ξέρω.
Κερδίσαμε;
Όχι, 3 όλα, αλλά δεν τους αφήσαμε να πάρουν το πρωτάθλημα.
- Ναι! - Έλα δω.
Μπράβο σου.
Το τραγούδι που σου έλεγα.
Είναι πιασάρικο.
- Είναι μεγάλο, στρογγυλό! - Να το.
Πιάνει το γήπεδο το μισό. Το κεφάλι του Τζέισον!
Είναι μεγάλο, στρογγυλό!
- Πιάνει το γήπεδο το μισό. Το κεφάλι... - Πέρασα!
- Πέρασε! - Αλήθεια;
Έτσι μπράβο! Είδες;
- Με το ζόρι, αλλά πέρασα! - Πέρασε!
Πρέπει να γιορτάσουμε! Μαμά, έχεις ακόμη τη σαμπάνια;
Λίγη, ναι.
- Τζέισον, να σου πω; - Ναι, φίλε μου.
Μεγάλε, μια μπίρα; Δεν είναι πολύ παγωμένες.
- Τζιλ, αγάπη. - Ευχαριστώ.
- Μια χαρά είμαι. - Χαρούμενος;
- Ναι. - Να φέρω κάτι;
- Όχι, εντάξει. - Ωραία.
Κάνε μου τάκλιν.
Σπρώξιμο με ώμο. Εντάξει;
ΟΧΙ ΠΡΩΤΑΘΛΗΤΕΣ 2024
Μπαμπά, για το έργο σου πήρες οκτώ, που, βασικά, είναι...
- Άριστα. - Άριστα.
- Όχι δα. - Ναι!
Ελάχιστοι ζωγράφοι αναγνωρίζονται εν ζωή.
Μαμά, Βικ, πήρατε πεντάρια, δηλαδή, 15!
Ναι!
Δεκαπέντε;
Άξιζε παραπάνω, αλλά τι περιμένεις απ' τους μαρξιστές;
Πρέπει να βγάλουμε μια φωτογραφία!
Τζέις, θα βγάλουμε φωτογραφία.
Ναι. Οι ψηλοί πίσω.
- Όχι, μαμά, έλα κι εσύ! - Όχι.
Μαμά, μπες μέσα.
- Έλα, Νικ. - Μπες μέσα.
Έτσι. Τρία, δύο και χαμογελάστε!
Χαμόγελο!
Ναι!
Ανοίγω εγώ.
Υπέροχα.
Μια φωτογραφία με τους ποδοσφαιριστές.
Ζήτω! Συγχαρητήρια!
Περάστε μέσα. Είναι όλοι εδώ.
- Ήρθε ο Σκοτ; - Όχι ακόμη. Όχι.
Παράξενο. Θα 'πρεπε να έχει έρθει.
- Γεια σου! - Πάμε.
Κάρεν.
Πάρε.
Νίκι;
Έλα λίγο.
Σκεφτόμουν τι μου αρέσει στο να έχω σχέση.
Ωραία.
Μ' αρέσει να επιδιορθώνω.
Όχι τους ανθρώπους, όμως, γιατί ποτέ δεν ξέρεις πότε είναι έτοιμοι.
Δεν κάνουν κλικ όπως μια ραφιέρα.
Οπότε...
ΒΙΚ ΡΟΣ ΜΑΣΤΟΡΑΣ
Μου το έφτιαξε ο Τάιλερ.
Έγινε viral, νομίζω.
Σ' ευχαριστώ.
Τι είπε ο Νόα; Σ' τα έχωσε;
Όχι, δεν μου τα 'χωσε.
Με ρώτησε αν θέλω να γίνω κοινωνικός λειτουργός. Να κάνω εκπαίδευση.
Μάλιστα. Και...
εσύ τι είπες;
Ότι πρώτα θα μιλήσω μαζί σου, προφανώς,
αλλά πολύ θα ήθελα να δεχτώ.
Παρότι είναι διετής η εκπαίδευση.
Πώς νιώθεις γι' αυτό;
Που θα ξανακάτσεις στα θρανία;
Δεν μπορώ να είμαι αιωνίως ταξιτζής, έτσι;
Τα παιδιά μεγάλωσαν.
Δεν με χρειάζονται συνέχεια.
Και...
Νιώθω ότι θα ήμουν καλός σ' αυτό.
Ότι θα βοηθούσα κόσμο.
Τι φάτσα είναι αυτή;
Νομίζω πως μόλις σ' άκουσα να κάνεις κλικ, σαν ραφιέρα.
- Αν και ξέρεις τι σημαίνει αυτό; - Τι;
Επιτέλους ολοκλήρωσα τη μεταμόρφωσή σου και πρέπει να βρω άλλους άντρες.
Καλύτερα έτσι, βασικά.
Ναι. Δεν είναι χαμένος χρόνος να 'χεις κοπέλα ως φοιτητής;
Μαμά, να δω τις φωτογραφίες να τις ποστάρω;
Ναι. Εκεί είναι το κινητό.
Τέλεια.
Επιτέλους. Νόμιζα πως δεν θα ερχόταν ποτέ.
- Πάω εγώ. - Πήγαινε.
Είναι μεγάλο, στρογγυλό! Πιάνει το γήπεδο το μισό.
Το κεφάλι του Τζέισον!
Είναι μεγάλο, στρογγυλό! Πιάνει το γήπεδο το μισό.
Το κεφάλι του Τζέισον!
ΦΡΕΝΤΙ ΑΝΑΠΑΝΤΗΤΗ ΚΛΗΣΗ
- Γεια σου! - Θέλω την Κάρεν.
Ο Σκοτ.
Γρήγορα. Πέρνα.
Υποτιτλισμός: Εύα Τανταλίδου